**LIETUVOS RESPUBLIKOS AMBASADA PRANCŪZIJOS RESPUBLIKOJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2022-09-30

 (Data)

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** |
| 2022-09-10 | II ketvirtį FR paukštininkystės ūkiai patyrė daugiau kaip 30 proc. didesnes energijos sąnaudas (pirmąjį ketvirtį jos padidėjo 17 proc.). Dabar prognozuojama, kad per 2 metus vištienos kaina gali padidėti 40 proc., kad būtų padengtos šios naujos išlaidos. Pasak paukštienos pramonės federacijos prezidento, iki metų pabaigos kainos turėtų būti padidintos 5-7 proc., o tai leis paukštienai išlikti konkurencingai. Šiandien tai yra labiausiai įperkama mėsa. | <https://www.lesechos.fr/industrie-services/conso-distribution/crise-de-lenergie-les-poussins-et-la-filiere-volaille-face-au-mur-1787063>  | Paukštiena brangsta |
| 2022-09-16 | Liepos mėn. prekybos centruose sviestas pabrango 13 %, sūris - 8 %, jogurtas - 7 %, o pienas - 6 %. Ūkininkai, susiduriantys su pinigų srautų problemomis, reikalauja geresnės kainos už toną pieno. | <https://www.lemonde.fr/economie/article/2022/09/16/lait-pas-d-accalmie-en-vue-sur-les-prix-dans-les-rayons_6141830_3234.html>  | Viskas brangsta: pieno produktai  |
| 2022-09-22 | Vaisių ir daržovių sektorius patiria spaudimą dėl energetikos kainų kilimo. Pomidorų ir cikorijų augintojai, bananų ir mangų brandintojai, didmenininkai ir distributoriai patiria sumaištį, nes sąskaitos už dujas ir elektrą pagal naujas sutartis išauga iki 10 kartų, ūkininkai nemato jokių sprendimų. Sarkiai išaugusios išlaidos palietė ketvirtadalį iš 75 000 šio sektoriaus įmonių (450 000 darbo vietų). Labiausiai nukentėjo šiltnamiai, kuriuose auginama 80 proc. pomidorų, 95 proc. agurkų ir 60 proc. braškių. Dujos kaip pagrindinis kuras naudojamos 77 % šiltnamių plotų.Tarpšakinės profesinės organizacijos pateikė vyriausybei dokumentą, kad sektoriui būtų taikomas vadinamasis „energetikos skydas“ (energijos tarifų ribojimas), juolab kad vartotojai dėl jau sumažėjusios perkamosios galios nesutiks su produkcijos kainų didinimu.  | <https://www.lesechos.fr/industrie-services/conso-distribution/energie-les-producteurs-sous-serre-de-fruits-et-legumes-sonnent-lalerte-rouge-1823611> | Vaisiai ir daržovės |
| 2022-09-15 | Prancūzija užima pirmąją vietą Europoje pagal konservuotų daržovių ir ketvirtą – pagal šaldytų daržovių produkciją. Tačiau stipriai pakenkė šiam sektoriui- daržovių derlius priklausomai nuo regiono sumažėjo 20-50 % (įvardijmos šparaginės pupelės, žirneliai, špinatai, pomidorai, kt.). Susidūrę su sparčiai augančiomis išlaidomis (išaugusios trąšų, energetikos kainos), trečdalis augintojų planuoja pereiti prie pelningesnio grūdų auginimo. Tuo tarpu daržovių savikaina per metus pabrango 27 proc. Prognozuojama , kad po kelių mėnesių ir ypač pavasarį parduotuvių lentynose pristigs šaldytų ir konservuotų daržovių (įvardijmos šparaginės pupelės, žirneliai, špinatai, pomidorai, kt.) | https://www.lesechos.fr/industrie-services/conso-distribution/haricots-verts-petits-pois-tomates-la-grande-crise-des-legumes-francais-1787780#utm\_source=newsletter&utm\_medium=email&utm\_campaign=nl\_lec\_longformats&utm\_content=20220915&xtor=EPR-5060-[20220915] | Prancūzijos daržovių konservų gamintojams neužtenka žaliavų |
| 2022-09-13 | Prancūzijoje akinių rėmeliai sudaro tik 27 % išlaidų optikos prekėms, tačiau šio sektoriaus milžinai jau mobilizuojasi, kad pasinaudotų paklausa, kuri labai sparčiai auga. "Euromonitor" duomenimis, pasaulinė akinių rinka, kuri po pandemijos atsigavo, 2022 m. turėtų išaugti 20 proc. ir siekti 142 mlrd. dolerių. Siekdami sukurti vertę ir užtikrinti augimą, stambiosios kompanijos ėmėsi veiksmų: "Luxottica" (Italija) sujungė jėgas ne tik su rėmeliais, kurie jai atnešė laimę, bet ir su Prancūzijos bendrove "Essilor", kuri specializuojasi vis techniškesnių ir diferencijuotų lęšių gamyboje, ir siekia platinimo, perimdama optikų tinklus. "Kering" ("Gucci" ir "Yves Saint Laurent" savininkė), 2014 m. nusprendė perimti į savo rankas akinių verslą, kuris anksčiau buvo patikėtas subrangovams, gaunantiems pajamas iš licencijų. Rezultatai- 2022 m. pirmąjį pusmetį "Kering Eyewear" filialo, dirbančio su pramoniniais partneriais, apyvarta išaugo 26 % iki 591 mln. eurų, o šio filialo veiklos pelnas padvigubėjo iki 111 mln. eurų. Poreikis išties daug žadantis, nes 4,5 mlrd. žmonių (įskaitant 45 mln. Prancūzijos gyventojų) turi regėjimo problemų. O akių apsauga nuo saulės spindulių rūpi milijardams žmonių. Prancūzijoje, kur daugiau nei 7 iš 10 žmonių nešioja akinius, o 15 % - kontaktinius lęšius, didžiąją dalį paklausos lemia akinių keitimas. Kaip ir daugelyje išsivysčiusių šalių, Prancūzijos rinka išlieka didžiulė - kasmet parduodama daugiau kaip 21 milijonas porų. | https://www.lesechos.fr/industrie-services/mode-luxe/optique-les-industriels-sarment-pour-profiter-dun-marche-en-croissance-1787492 | Optika: gamintojai išnaudoja augančios rinkos privalumus |
| 2022-09-22 | Rugsėjo 22 d. paskelbtame naujame tyrime Prancūzijos varototojų asociacija CLCV pasmerkė perteklinio ar nereikalingo plastiko naudojimą maisto pakuotėms. "Daugelyje pakuočių daugiausia yra... tuščios vietos", - nurodo vartotojų asociacija, nuo 2022 m. vasario pabaigos iki gegužės vidurio 9 prekybos centruose ištyrusi daugiau kaip 250 maisto produktų pakuočių. „Prizas“ atiteko raviolių, migdolų, granolos ar spirgučių pakuotėms, kuriose yra 55 proc. tuščios vietos. Taip pat nurodoma, kad daugelis produktų aptraukti nereikalinga plėvele, kaip pvz. arbatos, šokolado ar daržovių dėžutės, arba kartoninės įmautės, kuriomis apvynioti jogurtai, tyrelės ar picos. Ataskaitoje gamintojai raginami pirmenybę teikti tokioms pakuotėms, kurios yra reikalingos saugojimui ir transportavimui, paprastos (tik iš vienos medžiagos), lengvos ir pagamintos iš perdirbamų medžiagų, nes perteklinis įpakavimas yra labiau rinkodaros sumetimų, o ne rūpinimosi geru produktų išsaugojimu rezultatas. Siekdama paskatinti gamintojus dėti daugiau pastangų, CLCV ragina vartotojus keisti savo elgseną: pirmenybę teikti produktams be perteklinių pakuočių, vengti porcijinių pakuočių, pirkti neįpakuotus produktus ir, kai įmanoma, pakartotinai naudoti pakuotes. Valdžios institucijos taip pat raginamos gerinti rūšiavimo sistemas viešosiose vietose, kad būtų surenkamos“nešiojamos“ pakuotės (skardinės, plastikiniai buteliai, sumuštinių pakuotės ir kt.), ir rengti vartotojams skirtas švietimo iniciatyvas, kad jie geriau jas rinktų. | https://www.lesechos.fr/industrie-services/conso-distribution/emballages-alimentaires-toujours-trop-de-plastique-superflu-voire-inutile-denonce-clcv-1813323 | Kova su maisto produktų plastikinėmis pakuotėmis |
| 2022-09-19 | Priešingai nei manoma dėl prekybos centrų „kainų karo“ (kainų mažinimo lenktynių), maisto produktų kainos Prancūzijoje yra didesnės nei daugelyje ES šalių. Eurostato duomenimis, 2013 m. maisto produktų kainų lygis Prancūzijoje buvo 108 (ES vidurkis-100). Vėliau atotrūkis dar labiau padidėjo- 2021 m. jis pasiekė 110. Brangiau maistas kainuoja tik Airijoje (119). Italijoje - 105,7, Vokietijos - 104,5, o Ispanijos - 97,6. Kalbant apie konrečius produktus, Prancūzija pirmauja pagal aukštas mėsos kainas - 129 indeksas (kainos 30 proc. didesnės už Europos vidurkį), taip pat vaisių ir daržovių (120). Nenuostabu, kad nuo 2022 m. pradžios, kai infliacija ėmė mažinti vartotojų perkamąją galią, labiausiai sumažėjo būtent mėsos ir vaisių bei daržovių skyrių pardavimai. Priešingai, pienas ir kiaušiniai Prancūzijoje parduodami už mažiausią kainą - šių produktų indeksas yra 96, o Vokietijoje ir Nyderlanduose, kitose didžiausiose pieno produktų gamintojose, atitinkamai 98 ir 97. Prasidėjus karui Ukrainoje vyriausybės pradėtose derybose dėl tarifų persvarstymo daugiausia diskusijų vyksta būtent dėl pieno kainos. Vis tik yra ir geroji žinia- Eurostatas pažymi, kad šiuo trūkumo ir dėl karo Ukrainoje didėjančių išlaidų laikotarpiu kainos Prancūzijoje didėja mažiau nei kitur Europoje. 2022 m. liepos mėn. maisto produktų indeksas Prancūzijoje buvo 117, o ES-27 vidurkis - 125, Vokietijoje - 129, Ispanijoje - 124. | https://www.lesechos.fr/industrie-services/conso-distribution/les-francais-payent-plus-cher-leur-alimentation-que-la-moyenne-des-europeens-1788935 | Prancūzijoje maisto kainos beveik didžiausios ES- brangiau tik Airijoje  |
| **Investicijoms pritraukti į Lietuvą aktuali informacija** |

|  |  |  |  |
| --- | --- | --- | --- |
| 2022-09-08 | Prancūzijos technologijų grupė „Thales“, kuri specializuojasi aviacijos ir kosmoso, gynyba, saugumas ir sausumos transporto įrangoje, laimėjo daugiau nei 100 mln. eurų vertės sutartį, pagal kurią Dubajuje įsikūrusiai oro linijų bendrovei “Emirates“ pagamins 15 000 vnt. supermodernių lėktuvų pramogų įrangos sistemų "AVANT Up". Šios sistemos bus įrengtos ir 50 lėktuvų Airbus A350- pirmieji pasirodys 2024 m. . "Thales" atveju ekonominiai rodikliai visose produkcijos srityse-gynyba, aviacija, saugumo įranga- yra teigiami, ir grupė tikisi tolesnio spartaus augimo visose srityse, planuoja pasiekti 17,5 mlrd. eurų metinę apyvartą ir sparčiai plėsti savo veiklą. | <https://www.lesechos.fr/industrie-services/air-defense/thales-va-equiper-les-a350-demirates-de-systemes-de-divertissement-dernier-cri-1786526>  | Pramonė/technologijos: gerai sekasi Thales įmonių grupei |

|  |
| --- |
| **Lietuvos verslo plėtrai aktuali informacija** |
| 2022-09-16 | FR mazuto dėl energetikos krizės vėl atsidūrė dėmesio centre- šią žiemą jis prisistatomas kaip alternatyva, juolab kad planuoja pradėti gaminti biomazutą. Ekologinio persitvarkymo ministrasnetrukus turėtų pasirašyti dekretą, kuris leidžia prekiauti šiuo naujuoju kuru. Daugiau nei 300 įstaigų jau laukia, kada galės prekiauti šiuo produktu visuose Prancūzijos departamentuose."Biomazutas" yra namų ūkių poreikiams skirtas mazutas, kurio sudėtyje yra 30 % rapsų metilo esterio (EMC). Vadinamas „F30" yra pirmas žingsnis prieš pereinant prie F55 (su 55 proc. rapsų sėklų), greičiausiai iki 2028 m., o iki 2035 m. - prie F100 (su 100 proc. rapsų sėklų). Pramonės atstovai taip pat prašys mokesčių lengvatų, reikalaudami, kad dalis F30 būtų apmokestinama kaip atsinaujinančiųjų išteklių produktai- kol kas biomazutą planuojama apmokestinti kaip naftos produktą.  | <https://www.lesechos.fr/industrie-services/energie-environnement/la-filiere-du-fioul-attend-le-biofioul-pour-transformer-lessai-1788453> | Biomazutas namų šildymui |
| 2022-09-06 | Aviacijos įrangos gamintoja "Safran" toliau stiprina savo, kaip pasaulinės lyderės, pozicijas aviacijos elektros sistemų ir variklių srityje. Rugsėjo 6 d. aviacijos ir gynybos grupė paskelbė, kad pradėjo išskirtines derybas su "Thales" dėl jos aviacijos ir kosmoso elektros sistemų verslo pirkimo, kuris apima 3 gamyklas Prancūzijoje - "Thales Avionics Electrical Systems" ir "Thales Avionics Electrical Motors", taip pat Orlande (JAV) ir Singapūre įsikūrusias garantinio aptarnavimo ir techninės priežiūros tarnybas. Susitarimas, dėl kurio dar turi būti konsultuojamasi su profesinėmis sąjungomis, turėtų būti baigtas 2023 m. Šios pramonės įmonės, kuriose dirba virš 600 žmonių, papildys "Safran" jau dabar platų elektros grandinių komponentų ir mažų elektros variklių, skirtų civiliniams ir kariniams orlaiviams, asortimentą. Tai sparčiai auganti sritis, kurioje "Safran" siekia įsitvirtinti kaip pasaulinė lyderė. | https://www.lesechos.fr/industrie-services/air-defense/safran-veut-racheter-a-thales-son-activite-de-systemes-electriques-aeronautiques-1785968 | "Safran" nori pirkti "Thales" orlaivių elektros sistemų verslą |
| 2022-09-06 | Vykdomoji valdžia pagaliau nusprendė panaikinti teisinius neaiškumus, susijusius su patalpų, kuriomis naudojasi itin greito prekių pristatymo bendrovės, statusu. Vyriausybė nusprendė, kad "tamsiosios parduotuvės", t. y. patalpos, kurias naudoja itin greito internetu užsakytų produktų pristatymo dalyviai, pavyzdžiui, "Getir", "Gorillas" ar "Flink", turi būti laikomos sandėliais. Ši nuostata taikoma nepriklausomai nuo to, ar jie turi klientų surinkimo punktą, ar ne. Dėl šio išaiškinimo bus uždaryta nemažai nelegalių "tamsiųjų parduotuvių". Šį išaiškinimą, kurio pagrindu dar turi būti išleistas dekretas, su palengvėjimu sutiko kelių didžiųjų savivaldybių atstovai, sunerimę dėl šių "juodųjų skylių" plitimo miesto centre. | <https://www.lesechos.fr/industrie-services/conso-distribution/le-gouvernement-encadre-severement-les-implantations-des-dark-stores-1786104>  | Miestuose mažės tamsiųjų parduotuvių  |
| 2022-09-07 | Savo ataskaitoje „Dėl kibernetinio draudimo plėtros“ FR Ekonomikos ministerija pasisako už tai, kad kibernetinės atakos atveju įmonėms būtų mokamos išpirkos, jei nukentėjusioji pusė pateikia skundą. Ši priemonė jau įtraukta į Vidaus reikalų ministerijos įstatymo projektą, kuris bus netrukus svarstomas.  Pasak Bercy, šiuo įstatymo projektu siekiama pusiausvyros tarp atsisakymo finansuoti kibernetinių užpuolikų ekosistemą ir nuo atakos nukentėjusių MVĮ bankroto. 2021 m. Prancūzijoje vidutinė išpirka siekė apie 6 400 eurų , t. y. 50 proc. daugiau nei 2016 m., bet kai kurie reikalavimai siekia milijonus eurų. | <https://www.lesechos.fr/finance-marches/banque-assurances/assurance-bercy-donne-son-feu-vert-a-lindemnisation-des-cyber-rancons-1786154>  | Kibernetinis saugumas/ išpirkos |
| 2022-09-28 | Pradedama įgyvendinti Prancūzijos strategija, kuria siekiama iki 2030 m. tapti pasaulio lydere mažo anglies dioksido kiekio vandenilio gamybos srityje. 2020 m. Prancūzija paskelbė 7 mlrd. eurų vertės investicijas į vandenilio technologijas savo atsigavimo plane "France Relance". Po metų šis paketas buvo padidintas dar 2 mlrd. eurų pasitelkus investicinę programą "Prancūzija 2030". Taigi, per 10 metų Prancūzija iš viso planuoja skirti 9 mlrd. eurų vandeniliui, kuris laikomas strategiškai svarbiu pramonės ir judumo dekarbonizavimui. Rugsėjo 28 d. Elisabeth Borne paskelbė apie planus Prancūzijoje pastatyti 10 mažo anglies dioksido kiekio vandenilio gamyklų. Jos gamins ne tik elektrolizerius, bet ir pagrindinius mobilumui reikalingus įrenginius, pavyzdžiui, talpyklas, kuriose galima saugoti vandenilį. Šiems dešimčiai projektų bus skirta 2,1 mlrd. eurų investicijų, o papildomos privačios investicijos turėtų siekti dar 3,2 mlrd. eurų.  | <https://www.latribune.fr/entreprises-finance/industrie/energie-environnement/hydrogene-les-milliards-d-euros-pour-batir-une-filiere-souveraine-commencent-a-arriver-934502.html> | Vandenilio strategijos įgyvendinimas pajudėjo |
| **Lietuvos turizmo sektoriui aktuali informacija** |
| 2022-09-20 | Prancūzijos kelionių organizatoriams ši vasara buvo itin sėkminga. Kelionių organizavimo įmonių sindikatas (SETO) duomenimis, turistai, pasirinkę kelionės "paketą" (skrydis, apgyvendinimas, ekskursijos), rinkosi Graikiją ir Ispaniją, kurios ir 2021 m. buvo populiarios. Nuo gegužės 1 d. iki rugpjūčio 31 d. Prancūzijos kelionių organizatoriai pardavė beveik 1,4 mln. žmonių, iš jų 289 000 į Ispaniją ir 279 000 į Graikiją. Palyginti su praėjusiais metais, Graikijos salose kelionių skaičius padidėjo 47 %, o žemyninėje Graikijos dalyje - 84 %. Ispanijoje vasarą populiariausios buvo Balearų salos, kuriose kelionių skaičius išaugo 95 %, Kanarų salos (+59 %) ir žemyninė Ispanija (+82 %). Pasak SETO atstovo, iš esmės prancūzai vyksta arba į Prancūziją, arba į Graikiją, arba į Ispaniją. Tačiau į rinką taip pat sugrįžo Tunisas (598 proc.) ir Marokas (388 proc.), kurie praėjusiais metais buvo „apleisti“ dėl politinio nestabilumo ir drastiškų sanitarinių apribojimų. | https://www.lesechos.fr/industrie-services/tourisme-transport/tourisme-la-grece-et-lespagne-tubes-de-lete-pour-les-voyagistes-francais-1794486 | Prancūzai kelionėms vasarą daugiausiai rinkosi Ispaniją ir Graikiją |
| **Bendradarbiavimui MTEPI[[1]](#footnote-1) srityse aktuali informacija** |
| 2022-09-08 | Raketos "Ariane 5" pagalba rugsėjo 7 d. paleistas "Eutelsat" palydovas "Konnect VHTS", kuris turėtų pagerinti internetinį junglumą Europoje. Pasak Eutelsat prezidentės Evos Berneke,"Konnect VHTS" yra geriausia, ką Europa sukūrė, tai technologijų koncentratas, 10 metų mokslinių tyrimų ir plėtros rezultatas, kurį kofinansavo Prancūzijos vyriausybė, FR nacionalinis kosmosos studijų centras ir Europos kosmoso agentūra (beveik 250 mln. eurų). Pasak šį palydovą pagaminusios Thales grupės šmonės "Thales Alenia Space" generalinio direktoriaus, tai didžiausias telekomunikacijų palydovas, kada nors pastatytas Europoje.Palydovas teiks interneto paslaugas savo našumu ir kaina artimas šviesolaidinio ryšio paslaugoms. Palyginimui, jis yra dešimt kartų galingesnis už savo pirmtaką, pradėtą naudoti prieš dvejus metus. 45 gigabitų per sekundę spartos pirmasis "Konnect" buvo tik generalinė repeticija. Konnect VHTS siūlo 500 gigabitų per sekundę greitį.  | <https://www.lesechos.fr/industrie-services/air-defense/ariane-5-met-en-orbite-un-satellite-de-telecommunications-xxl-pour-leurope-1786479>  | Paleistas didžiausias Europoje telekomunikacijų palydovas/ gamintojas-Thales grupės įmonė |
| 2022-09-19 | Rugsėjo 18 d. Paryžiuje prasidėjusio 73-iojo Tarptautinio astronautikos kongreso atidaryme FR ministrė pirmininkė Elisabeth Borne paskelbė, kad per trejus metus į raketas- nešėjas (Ariane 6), kosmoso pramonės konkurencingumą, tyrimus, tarp jų klimato ir gynybos srityse, bus investuota daugiau kaip 9 mlrd. eurų. Tai beveik 25 proc. daugiau nei per ankstesnius trejus metus. | <https://www.lemonde.fr/economie/article/2022/09/19/la-france-confirme-ses-ambitions-dans-le-spatial_6142215_3234.html>  | Investicios į kosmoso pramonę ir tyrimus |
| 2022-09-16 | FR farmacijos įmonė "Sanofi" gavo Europos vaistų agentūros CHMP (medicininių prepratų, skirtų žmonėms, komitetas), dėl vakcinos nuo bronchiolito. Prancūzijos laboratorija, susivienijusi su "AstraZeneca", 2023 m. pirmoji pasaulyje turėtų pateikti rinkai naujagimiams skirtą vakciną nuo bronchiolito (antra pagal dažnumą kūdikių mirtingumo priežastis) - preparatą Beyfortus. Tai priešpaskutinis etapas prieš EVA išduodant leidimą prekiauti vaistu, nes gavus teigiamą CHMP nuomonę, paprastai uždegama žalia šviesa. Jei nebus jokių netikėtumų prekiauti vakcina bus galima po metų rudenį, per patį bronchiolito epidemijos įkarštį. | <https://www.lesechos.fr/industrie-services/pharmacie-sante/sanofi-decroche-un-avis-favorable-pour-son-vaccin-contre-la-bronchiolite-1788362> | Sanofi planuoja 2023 m. įvesti į rinka primąją pasaulyje vakciną nuo bronchiolito |
| 2022-09-22 | Razorfish" ir "GreenIT" kolektyvas pirmą kartą ištyrė 90 reprezentatyviausių Prancūzijos įmonių interneto svetainių CO2 taršą ir jų sunaudojamo vandens kiekį. Pasirodo, kad kasmet FR interneto svetainės išmeta 8 milijonus kilogramų CO2 ekvivalento, t. y. tiek pat, kiek 1 140 kelionių po pasaulį (45 milijonai nuvažiuotų kilometrų). Šios svetainės taip pat absorbuoja 119 mln. litrų vandens, arba tiek, kiek prancūzas vidutiniškai suvartoja per... 2244 metus. | <https://www.lesechos.fr/tech-medias/hightech/les-sites-web-generent-autant-de-co2-que-plus-de-1000-tours-du-monde-1848742> | Internetas ir tarša |
| 2022-09-22 | FR startuoliai "ZePlug" ir "Bump" – tai 2 kylančios French tech žvaigždės. Prognozuojama, kad šie elektros įkrovėjų srityje besispecializuojantys stratuoliai, surinkę atitinkamai 240 ir 60 mln. eurų, netrukus gerokai išaugs. Jie veikia rinkos segmentuose, kuriuose šiuo metu yra nedaug žaidėjų ir didelė paklausa. | <https://www.lesechos.fr/start-up/deals/recharge-electrique-zeplug-et-bump-les-etoiles-montantes-de-la-french-tech-1805526> | Elektros įkrovėjai/ startuoliai |
| **Lietuvos ekonominiam saugumui aktuali informacija**  |
| 2022-09-02 | FR prezidentas rugsėjo 2 d. sušaukė valstybės gynybos tarybą dėl energetinės krizės. Pasak vyriausybės atstovo, „stengėmės numatyti viską, kas gali nutikti per ateinančias savaites ir mėnesius, įtraukdami kuo daugiau hipotezių“. Vėjas, temperatūra, saulė, suskystintų gamtinių dujų pristatymo laivais problemos- į situacijos analizę įsitraukė įvairūs veiksniai, be to, buvo nutrauktas rusiškų dujų tiekimas ir nepradėti eksploatuoti Prancūzijos branduoliniai reaktoriai, kuriuos ištiko korozijos problema (iš 56 reaktorių veikia tik 24). Jei visos problemos susikauptų (o tai mažai tikėtina), poveikis viršytų 0,5 BVP punkto ar net 1 punktą, o tai, pasak Bercy, lemtų kelių dešimčių tūkstančių darbo vietų praradimą. Kiek įmonių ir kokiu mastu paveiktų normavimo priemonės kol kas nenuspręsta. Bercy apskaičiavo, kad yra 2 300 pramonės įmonių, kurios suvartoja daug dujų. Kai kuriems sektoriams bus taikoma išimtis. Stiklo pramonė turėtų patekti į šį sąrašą- elektrinių krosnių uždarymas reikštų gamybos instrumento mirtį. Telekomunikacijų sektorius, kurio bokštai maitinami riboto autonomiškumo akumuliatoriais, taip pat turėtų būti apsaugotas, kaip ir įmonės, kurių veiklos nutraukimas turėtų įtakos aplinkosaugai. | <https://www.lesechos.fr/industrie-services/energie-environnement/crise-energetique-le-scenario-noir-du-gouvernement-1785203> |  |
| 2022-09-07 | Konfliktas Ukrainoje rodo, kad didelio intensyvumo konflikto metu sunaudojama daug šaudmenų (sviedinių, bombų ir kt.). Tačiau Prancūzijos kariuomenė turi tik menkas atsargas, nors Paryžius mano, kad bet koks karas, kuriame dalyvautų FR, vyktų koalicijos sudėtyje. Rugsėjo 13 d., pasibaigus diskusijai, kurioje dalyvavo Prancūzijos gynybos sektoriaus įmonių atstovai, FR ginkluotųjų pajėgų ministras Sébastienas Lecornu paragino ruošti pramonę karui: „Mes nesame kare, bet, deja, turime jam ruoštis.“ Pasak ministro, „karo ekonomika - tai pasirengimas nenukentėti", turėti pakankamai ginkluotės ir greitai papildyti jos atsargas didelio konflikto atveju. Nors renginio metu nebuvo paskelbta jokių svarbių sprendimų, tačiau buvo surengtos konsultacijos, kad būtų parengtas veiksmų planas, kaip padidinti gamybos spartą ir sutrumpinti ginkluotės pristatymo laiką. Todėl bus dedamos ypatingos pastangos tiekimo grandinių užtikrinimui ir dialogui su subrangovais: modernizuojama gamyba, analizuojama priklausomybė nuo užsienio tiekėjų, svarbiausių žaliavų atsargos ir t. t. | https://www.lesechos.fr/industrie-services/air-defense/economie-de-guerre-le-ministre-des-armees-prepare-les-industriels-1786460 | Prancūzija stiprina karo ekonomiką |
| 2022-09-15 | Daugelis Prancūzijos įmonių atsidūrė sunkioje padėtyje dėl sparčiai kylančių energijos kainų. Nepaisant valstybės pagalbos daugiausiai energijos naudojančioms įmonėms, kompanijų, kurios nusprendė sumažinti gamybą arba svarsto galimybę ją nutraukti, sąrašas vis ilgėja. Todėl Medef ( prancūziškas LPK analogas) prezidentas Geoffroy Roux de Bézieux paragino nustatyti viršutinę elektros energijos kainos ribą. Daugelis pramonės įmonių yra sudariusios išankstines sutartis su energijos tiekėjais. Pasibaigus šių sutarčių galiojimui, kainos padidėja dešimt ar penkiolika kartų, tačiau įmonės negali to perkelti į savo kainas. Pasak Medef vadovo, problema kyla praktiškai visose pramonės įmonėse, taip pat distribucijos ir kituose sektoriuose- kainą padauginus iš 10 ar 15, visiškai pasikeičia visi ekonominiai parametrai. Roux de Bézieux ragina nustatyti viršutinę elektros energijos kainą, kaip tai padarė ESP ir PT ir veikti greitai (iki rugsėjo pabaigos) , nes priešingu atveju iš tikrųjų kalbama apie gamybos sustabdymą. Jis pasmerkė dabartinės Briuselio teikiamos pagalbos sistemos netinkamumą. Rugsėjo 15 d. Mažųjų ir vidutinių įmonių konfederacija savo pareiškime paragino sukurti "Europos dujų ir elektros energijos tarifų skydą MVĮ". Pasak konfederacijos, šiuo metu tik trečdalis MVĮ gali naudotis reguliuojamu elektros energijos tarifu. "Įspėjimų daugėja, ypač pramonėje ir žemės ūkio ir maisto produktų sektoriuje. Pasibaigusių sutarčių pratęsimas rodo, kad mažųjų ir vidutinių įmonių derybų su energetikos įmonėmis galimybės yra beveik lygios nuliui", - susirūpinimą vis dar reiškė darbdavių organizacija. | https://www.latribune.fr/economie/union-europeenne/pour-le-patronat-francais-il-est-urgent-de-plafonner-les-prix-de-l-electricite-en-europe-932800.html | FR verslas reikalauja nustatyti energijos tarifų lubas ES lygiu |
| 2022-09-22 | Remiantis Koperniko observatorijos duomenimis, kai kuriose Europos dalyse praėjusiais metais vėjo greitis buvo mažiausias per pastaruosius 40 metų. Tai turi įtakos energijos tiekimui ir vėjo energetikos pramonei. 10 % sumažėjus vėjo greičiui, gamybos pajėgumai sumažėja 27 %. Vėjo turbinos paprastai veikia kai vėjo greitis yra nuo 14 km/val. iki 90 km/val. Apkrovos koeficientas, t. y. santykis tarp faktiškai pagaminamos energijos ir didžiausios energijos, kuri būtų gauta, jei vėjo jėgainė nuolat veiktų visu pajėgumu, 2021 m. lyginant su 1991-2020 m. periodu Vokietijoje ir Jungtinėje Karalystėje sumažėjo 13 %, o Airijoje ir Čekijoje - iki 15 ir 16 %, Lietuvoje-2,7 proc. Pernai energijos tiekimas Šiaurės Europoje labai sutriko. Pirmiausia nukentėjo šalys, kuriose vėjo jėgainių pajėgumai yra didžiausi, o kai kuriose iš jų šis šaltinis sudaro didžiąją dalį suvartojamos elektros energijos: Danijoje - pusę, Airijoje - daugiau nei trečdalį. Rezultatas: kainų augimas ir spaudimas sektoriaus milžinų sąskaitoms. Danijos bendrovė "Orsted" dėl silpno vėjo patyrė 380 mln. eurų nuostolių. Vokietijos bendrovė RWE paskelbė, kad praėjusiais metais jos vėjo ir saulės energijos elektrinių pelnas sumažėjo 38 proc. | <https://www.lesechos.fr/monde/europe/comment-la-baisse-des-vents-contrarie-leolien-1805514#utm_source=newsletter&utm_medium=email&utm_campaign=nl_lec_longformats&utm_content=20220922&xtor=EPR-5060-[20220922>] | Europoje silpstantis vėjas kelia rizikas apsirūpinant atsinaujinančia energija |
| **Bendra ekonominė informacija** |
| 2022-09-14 | Reaguodama į augančias energijos kainas, FR vyriausybė imasi tolimesnių veiksmų apsaugoti piliečius ir įmones- rugsėjo 14 d. spaudos konferencijoje FR Ministrė Pirmininkė Elisabeth Borne paskelbė apie tarifų skydo (tarifų ribojimo) pratęsimą. Tačiau vis dėlto 2023 m. pradžioje dujų ir elektros tarifai prancūzams padidės 15 proc. (iki 2022 m. pabaigos – 4 proc.). Tuo pačiu Vyriausybė padidino nuo 100 iki 200 Eurų „energijos čekį“- paramą skurdesniems namų ūkiams (12 mln. namų ūkių). Ministrės Pirmininkė pažymėjo, kad vyriausybės pasirinktas „blaivus požiūris (t.y. energijos taupymas), o ne staigus (paramos) priverstinis mažinimas" ir "Europos solidarumas" iš tiesų yra raktas į tai, kad žiemą būtų galima išgyventi be didelių problemų. Be to, Elisabeth Borne pabrėžė, kad 2023 m. pradžioje ribotai padidinti dujų ir elektros energijos tarifai vienam namų ūkiui sudarys 25 eurus per mėnesį už dujas (vietoj 200 eurų be tarifų apribojimo) ir 20 eurų (vietoj 180 eurų) už elektrą. "Tai yra realybė, kurią patiria daugelis namų ūkių Didžiojoje Britanijoje, Italijoje ir Vokietijoje", - tvirtino ji, o vyriausybė vis primena, kad geriausiai apsaugoti yra prancūzai. Skaičiuojama, kad tarifų skydas kainuos biudžetui apie 47 mlrd eurų. | https://www.lesechos.fr/politique-societe/gouvernement/energie-le-gouvernement-cherche-lequilibre-entre-protection-et-sortie-du-quoi-quil-en-coute-1787988 | Vyriausybė pratęsė 2023 m. elektros ir dujų tarifų ribojimus  |
| 2022-09-13 | Rugsėjo 13 d. Paryžiaus merė Anne Hidalgo pristatė planą, kaip dar 10 proc. sumažinti energijos suvartojimą. Savivaldybių pastatuose ir baseinuose bus sumažintas šildymas, o savivaldybių pastatai nebebus apšviečiami vakare. Eifelio bokštas nebebus apšviečiamas nuo 23.45 val. (šiuo metu jis šviečia iki 1 val. nakties. ) Nuo rugsėjo 23 d. 22.00 val. bus nutrauktas savivaldybių pastatų, tokių kaip Paryžiaus merija (Hôtel de Ville) ir rajonų (arrondissements) merijų dekoratyvinis apšvietimas. Kitaip nei kitos savivaldybės, Paryžius nesumažins naktinio miesto apšvietimo dėl saugumo. Miesto viešuosiuose pastatuose (išskyrus senelių glbos įstaigas ir vaikų lopšelius-darželius) temperatūra bus sumažinta 1 laipsniu- iki 18 lapsinių, o naktį ir savaitgaliais, t. y. kai juose nėra žmonių, jie bus šildomi iki 12 °C. Plaukimo baseinuose oro ir vandens temperatūra taip pat sumažės vienu laipsniu.Be to, rytais 30 minučių vėliau bus įjungiamas savivaldybės pastatų šildymas. Taip pat planuojama atidėti šildymo laikotarpio pradžią iki lapkričio mėn., jei nebus itin nepalankių oro sąlygų. Visos šios priemonės turėtų padėti pasiekti 80 proc. nustatyto tikslo ir sumažinti papildomas išlaidas 10 mln. eurų. Dėl energetikos krizės iki 2022 m. sąskaitos papildomai padidės 35 mln. eurų (dabar -54 mln. eurų per metus ). | https://www.lesechos.fr/politique-societe/regions/comment-la-ville-de-paris-veut-reduire-sa-consommation-denergie-1787690 | Paryžius ruošiasi taupyti energiją |
| 2022-09-07 | Parama įmonėms, kurių išlaidos dujoms ir elektros energijai sudaro didelę sąnaudų dalį. Vyriausybės nustatytos pagalbos, kuri yra ekonominio ir socialinio atsparumo plano dalis, tikslas - nuo liepos 4 d. (2022 m. liepos 1 d. dekretas Nr. 2022-967) teikti pagalbą, kuri pratęsta iki 2022 m. gruodžio mėn. pabaigos.Kadangi dabartinė schema, pagal kurią skiriama 3 mlrd. eurų kreditų, yra mažai naudojama, vyriausybė nusprendė šią schemą supaprastinti.Atsižvelgiant į įmonės padėtį, pagalba teikiama šiomis formomis:* Pagalba, lygi 30 % tinkamų finansuoti išlaidų, kurios viršutinė riba - 2 mln. eurų, įmonėms, kurių bendrasis likutinis perteklius sumažėjo arba kurios patyrė veiklos nuostolių.
* pagalba, lygi 50 % tinkamų finansuoti išlaidų, neviršijant 25 mln. EUR, įmonėms, kurių bendrasis likutinis perteklius yra neigiamas ir kurių nuostoliai ne daugiau kaip du kartus viršija tinkamas finansuoti išlaidas. Pagalba neviršija 80 % nuostolių sumos,
* 70 % tinkamų finansuoti išlaidų, bet ne daugiau kaip 50 mln. EUR, pagalba įmonėms, kurios atitinka pirmiau nurodytus kriterijus ir veikia viename iš labiausiai tarptautinės konkurencijos veikiamų sektorių, išvardytų laikinosios sistemos priede. Pagalba neviršija 80 % šių nuostolių sumos.
 | <https://www.economie.gouv.fr/ukraine-aide-entreprises-grandes-consommatrices-gaz-electricite>  | Eneregijos kainos/ parama įmonėms |
| 2022-09-07 | Rugsėjo 7 d., FR statistikos institutas Insee sumažino savo ekonomines prognozes metų pabaigai- dabar tikisi, kad III ketvirtį BVP padidės nedaug - 0,2 %, o per ateinančius 3 mėnesius augimas bus nulinis, palyginti su birželio mėn. numatytu 0,3 % augimu per abu ketvirčius.Infliacija išlieka istoriškai aukšta. Tačiau vyriausybės subsidijos turėtų šiek tiek nuraminti padėtį. Rugsėjį ir spalį padidinus degalinėse taikomą nuolaidą nuo 18 iki 30 centų, per šiuos du mėnesius inflaicija turęėtų siekti maždaug 6 %, taigi, bus išvengta baimę keliančios 7 % ribos. Insee duomenimis, rugsėjo mėn. dėl dujų ir elektros energijos tarifų skydo ir nuolaidos benzinui infliacija sumažėjo 2,5 punkto. Nors vykdomoji valdžia stengiasi apsaugoti prancūzus nuo energijos kainų sprogimo, tikėtina, kad įtampa kils kitoje srityje - dėl sparčiai didėjančių maisto produktų kainų, kurios gruodžio mėn. turėtų padidėti beveik 12 %, palyginus su 7,7 % padidėjimu rugpjūčio mėn. Pramonės prekių kainos didės nuosaikiau - apie 5 % per vienerius metus. | <https://www.lesechos.fr/economie-france/conjoncture/net-ralentissement-en-vue-pour-leconomie-francaise-1786362>  | Sunkūs laikai Prancūzijos ekonomikai |
| 2022-09-27 | Nežiūrint vyriausybės raginimų, beveik trys ketvirtadaliai (74 proc.) FR įmonių dar neparengė jokio energijos suvartojimo mažinimo plano, rodo naujausias verslininkų konsultacijos barometras, kurį CCI France, La Tribune ir LCI užsakymu atliko "OpinionWay". Artėjant žiemai šis akivaizdus vėlavimas kelia staigaus energijos tiekimo nutraukimo grėsmę. | <https://www.latribune.fr/economie/france/crise-de-l-energie-les-entreprises-francaises-tres-en-retard-dans-leur-plan-de-sobriete-934269.html> |  |
| 2022-09-26 | Rugsėjo 26 d. Prancūzijos ekonomikos , finansų ir pramonės bei skaitmeninio suverenumo ministerija Ministrų tarybai pateikė 2023 m. biudžeto įstatymo projektą, kuris yra orientuotas į 2 uždavinius- apsaugoti prancūzus nuo dešimtmečius nematytos infliacijos ir kartu sumažinti valstybės biudžeto deficitą. Pristatydamas biudžeto įstatymą Ekonomikos , finansų ir pramonės bei skaitmeninio suverenumo ministras Bruno Le Maire išskyrė 3 elementus:1. Prancūzijos ekonomika laikosi- ir laikosi geriau, nei dauguma eurozonos ekonomikų: 2022 m. numatomas augimas 2,7 proc., skirtingai nei buvo prognozuota 2,3 proc. Namų ūkių vartojimas išaugo, įmonės ir toliau investuoja. Visa tai leidžia prognozuoti kitiems metams 1 proc. ekonominį augimą. 2. Infliacija tęsis: ateinančiais mėnesiais išliks aukštas infliacijos lygis- apie 6 proc., tačiau 2023 m. bėgyje ji turėtų sumažėti iki maždaug 4 proc.3. Išlaidavimui „ne“. Šis pareiškimas buvo skirtas opozicijai, kuri reikalauja papildomų biudžeto išlaidų, kurios kai kuriais atvejais siekia net milijardus eurų- tuo pat metu pabrėždama didžiulę valstybės skolą ir reikalaudama mažinti išlaidas. Bruno le Maire pabrėžė, kad viskas suskaičiuota iki euro ir naujoms išlaidoms sako „ne“. Energetikos krizė verčia vyriausybę gana plačiai atverti kišenę, nors ji ir neigia, kad pasirinko COVID metu taikomą schemą" tiek kiek reikia“. Bercy planuoja 5 proc. biudžeto deficitą- 2023 m. deficitas turėtų siekti 158,5 mlrd. eurų, t. y. šiek tiek mažiau nei 2022 m. - 172,6 mlrd. eurų. Tačiau rugsėjo 26 d. paskelbtoje Aukštosios viešųjų finansų tarybos (nepriklausoma įstaiga prie Audito rūmų) ataskaitoje teigiama, kad dėl nepakankamai įvertintų išlaidų biudžeto deficitas gali būti didesnis. Kitais metais skola turėtų išlikti labai didelė (111,2 % BVP), o Prancūzija planuoja skolintis rekordinę 270 mlrd. eurų sumą.Taigi FR 2023 m. biudžeto projektas nėra taupus , tačiau valdžia patikina, kad ji nesirenka "lengvo kelio" ir vengs skubotų fiskalinių sprendimų. Siekiama, kad investuotojai pernelyg nesijaudintų. | <https://www.lesechos.fr/economie-france/budget-fiscalite/budget-2023-ce-quil-faut-savoir-1851697> | Biudžeto įstatymo projektas 2023 m.  |
| **Kita ekonominiam bendradarbaivimui aktuali informacija** |
| 2022-09-072022-09-22 | Prancūzija turi rimtai paspartinti energetikos projektų - nuo branduolinės iki vėjo ir saulės energijos - įgyvendinimo grafiką- taip pareiškė E. Macronas rugsėjo 22 d. Sent Nazere inauguruodamas Prancūzijos jūros vėjo jėgainių parką, kurį pastatė ir ekspoatuos EDF.Prezidentas Sent Nazere pristatė pagrindines atsinaujinančiųjų išteklių energijos naudojimo spartinimo įstatymo projekto nuostatas .Projekte vykdomoji valdžia nustatė keletą griežtų priemonių, kuriomis siekiama sutrumpinti konsultacijas su visuomene ir sušvelninti tam tikrus aplinkosaugos reikalavimus, nes FR atsilieka nuo savo vėjo jėgainių parkų diegimo tikslų. Prancūzija yra rekordininkė pagal ilgiausią laikotarpį nuo žalios šviesos uždegimo jūros vėjo energijos projektui iki jo įgyvendinimo. Vidutiniškai prireikia 10 metų, kol įrenginys pastatomas, o tai yra maždaug dvigubai ilgiau nei kitose šalyse. Vienintelis beveik baigtas statyti vėjo jėgainių parkas FR - Saint-Nazaire (Loire-Atlantique), kur jau įrengta 80 vėjo jėgainių- iškilmingai inauguruotas rugsėjo 22 d. nėra išimtis: projektas pradėtas 2012 m. (įgyvendina EDF), o palaipsniui pradėtas eksploatuoti vos prieš kelias savaites. 80 Saint-Nazairo vėjo turbinų turėtų pagaminti 20 % Atlanto Luaros departamento (apie 1,4 mln gyventojų) per metus suvartojamos elektros energijos. 480 MW galios jėgainės yra už 12-20 km nuo pakrantės.Šiuo metu svarstoma apie dar 10 projektų- prie Lamanšo krantų, taip pat Atlanto vandenyno ir Viduržemio jūros pakrančių. Kai kurie iš jų dar toli gražu neparengti gamybai. Prancūzija užsibrėžė tikslą iki 2050 m. pastatyti 50 jūros vėjo jėgainių parkų. | <https://www.latribune.fr/entreprises-finance/industrie/energie-environnement/energies-renouvelables-le-plan-de-l-etat-pour-enfin-accelerer-933658.html><https://www.latribune.fr/entreprises-finance/industrie/energie-environnement/eolien-en-mer-les-80-eoliennes-du-parc-de-saint-nazaire-sont-en-place-929397.html><https://www.lesechos.fr/industrie-services/energie-environnement/nucleaire-renouvelables-emmanuel-macron-veut-secouer-les-calendriers-1848260><https://www.lesechos.fr/industrie-services/energie-environnement/eolien-en-mer-apres-saint-nazaire-quels-sont-les-autres-projets-en-cours-1820884> | Energetika: inauguruotas pirmasis vėjo jėgainių parkas; FR gerokai atsilieka |
| 2022-09-22 | FR Prezidentas paragino mažąsias ir vidutines įmones palaukti prieš pasirašant naujas elektros eneregijos sutartis su teikėjais, nustatančiais labai aukštas energijos kainas. Savo interviu FR žinių kanalui BFM TV Emmanuelis Macronas siekė nuraminti prancūzus ir patikinti, kad jis daro viską, kad iš naujo persiderėtų dėl dujų ir elektros energijos kainų ir kad rinkos galėtų veikti. "Per kelias ateinančias savaites dirbsime kartu Europoje, su amerikiečiais ir kitais, kad rastume priimtinesnes kainas ir užtikrintume dujų ir elektros energijos kainų matomumą, kad visa tai būtų tvaru", - sakė jis. Prezidentas referavo į rugsėjo 30 d. susitikimą Briuselyje, kuriame turės būti nuspręsta, ar Europa aktyviau reaguos į sparčiai augančias kainas. Kartu su keliomis Europos šalimis Prancūzija ragina nustatyti viršutinę elektros energijai gaminti naudojamų dujų kainos ribą. Ispanijoje įgyvendintas sprendimas padėjo sumažinti kainas. "Dujų klausimu stengsimės gauti bent jau tai, ką gavo mūsų draugai ispanai", - patvirtino Emmanuelis Macronas. Konkrečiai ši priemonė, kurios primygtinai reikalauja FR verslo darbdavių konferedracija Medef ir kitos profesinės asociacijos, leistų vėl sumažinti spaudimą elektros energijos rinkos kainoms trumpuoju laikotarpiu: per valstybės mokamą subsidiją, kuria būtų ribojama elektros energijos gamybai naudojamų dujų kaina, valstybė mechaniškai sumažintų atsinaujinančiųjų išteklių arba branduolinės energijos gamintojų per didelį pelną. Tačiau tokį mechanizmą labai sunku įgyvendinti tik prie Prancūzijoje, kuri yra labai susijusi su kaimyninėmis šalimis. Todėl FR stengiasi įtikinti visų pirma Vokietiją, kuri, atsižvelgdama į tai, kad jos elektros energijos balanse labai didelė dujų dalis, nepritaria tokiai sistemai. | https://www.lesechos.fr/industrie-services/energie-environnement/energie-emmanuel-macron-appelle-les-entreprises-a-attendre-avant-de-signer-leurs-contrats-1817660 | FR siekia apriboti dujų kainą ES lygiu |

Parengė:

Irena Skullerud, LR ambasados Prancūzijos Respublikoje patarėja,

tel. +33 1 4054 5054, el. paštas irena.skullerud@urm.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)